CELEX: 62015FN0078
Language: et
Date: 2015-05-18 00:00:00
Title: Kohtuasi F-78/15: 18. mail 2015 esitatud hagi – ZZ jt versus Euroopa Investeerimispank (EIP)

24.8.2015   
            
            
               ET
            
            
               Euroopa Liidu Teataja
            
            
               C 279/56
            
         18. mail 2015 esitatud hagi – ZZ jt versus Euroopa Investeerimispank (EIP)
   (Kohtuasi F-78/15)
   (2015/C 279/72)
   Kohtumenetluse keel: prantsuse
   
      Pooled
   
   Hagejad: ZZ jt (esindaja: advokaat L. Levi)
   
      Kostja: Euroopa Investeerimispank (EIP)
   
      Hagi ese ja sisu
   
   Esiteks nõue tühistada 2015. aasta veebruari palgatõendites sisalduvad otsused, millega määrati kindlaks töötasude iga–aastase kohandamise piir 1,2 % aastaks 2015, ja tühistada hilisemad palgatõendid, ning vajalikus osas infoteatised, mis kostja adresseeris hagejatele 6. ja 10. veebruaril 2015. Teiseks mõista EIP-lt välja kahjuhüvitis väidetavalt tekitatud varalise ja mittevaralise kahju eest.
   
      Hagejate nõuded
   
   
               —
            
            
               tunnistada käesolev hagi vastuvõetavaks ja põhjendatuks, sealhulgas selles sisalduv õigusvastasuse väide;
            
         
               —
            
            
               sellest tulenevalt:
               
                           —
                        
                        
                           tühistada hagejate 2015. aasta veebruari palgatõendites sisalduv otsus, millega määrati kindlaks töötasude iga–aastase kohandamise piir 1,2 % aastaks 2015, ja seetõttu tühistada hilisemates palgatõendites sisalduvad sarnased otsused, ning vajalikus osas tühistada kaks infoteatist, mille kostja adresseeris hagejatele 6. veebruaril 2015 ja 10. veebruaril 2015;
                        
                     
         
               —
            
            
               järelikult mõista kostjalt välja:
               
                           —
                        
                        
                           iga hageja kasuks varalise kahju hüvitisena (i) palgajääk, mis vastab iga–aastasele kohandamisele 2015. aasta eest, ehk 0,4 % võrra suurendamine 1. jaanuarist 201531. detsembrini 2015; (ii) palgajääk, mis vastab 1,2 % võrra iga–aastasele kohandamisele 2015. aasta eest palgasummadele, mida hakatakse maksma alates jaanuarist 2016; (iii) viivised palgajäägilt, kuni võlgnetavate summade täieliku tasumiseni, kusjuures kohaldatav intressimäär tuleb välja arvutada Euroopa Keskpanga poolt peamiste refinantseerimistoimingute jaoks kehtestatud määra alusel, mis kehtis kõnealusel perioodil, ning millele on lisatud kolm punkti, ja (iv) kahjuhüvitis ostujõu vähenemise eest; kogu varalise kahju summa on esialgu iga hageja puhul hinnatud 30  000 eurole.
                        
                     
                           —
                        
                        
                           iga hageja kasuks mittevaralise kahju hüvitisena välja 1  000 eurot;
                        
                     
         
               —
            
            
               mõista kohtukulud välja EIP-lt.